**ОТЧЕТЕН ДОКЛАД**

**ЗА ДЕЙНОСТТА НА НЧ „РАЗВИТИЕ-1869“-ВРАЦА**

**ПРЕЗ ИЗМИНАЛАТА 2020 год.**

**===========================================**

**Уважаеми г-н Кмете,**

**Уважаеми гости,**

**Уважаеми читалищни дейци,**

**Като символ на духовността Народните читалища са обединителен център за творчество и достъп до култура, светилници на просвета и култура, които неизменно през годините са играли и продължават да играят важна роля в развитието и обогатяването на духовните ни традиции, за опазване на културата ни и националната ни идентичност.**

**Народно читалище „Развитие-1869“- Враца, има богата и разнообразна дейност, превърнало се в привлекателен център за поколения таланти в областта на книгата, песента, музиката, балета, танцовото изкуство. Нашите колективи и звена заемат достойно място в палитрата от многообразие на културни прояви в града и областта.**

**2020 година премина под противоепиедимични мерки от „КОВИД-19“, като многократните ограничения доведоха до невъзможност за нормална работа, отпаднаха множество концерти, театри, изключително много се затрудни работата на библиотеката, школите по изкуствата.**

**Всичко това ни задължава изключително много да работим през настоящата година, за да можем да запазим и развием нашите успехи и достижения.**

**Позволете ми накратко да се спра на постигнатото от всички нас през изминалата 2020 година и на задачите и проблемите стоящи пред читалището в следващата година.**

**ЧИТАЛИЩНА БИБЛИОТЕКА:**

**=========================**

**Читалищната библиотека наброява 119 хиляди тома литература от всички отрасли на знанието която е информационен център, с традиции и богат опит.**

**Въпреки пандемията, при спазване на всички противоепидемични мерки взети от ръководството на читалището ( дезинфекция на ръцете, карантина на книгите, влизане по един в помещенията на библиотеката**

**-2-**

**и т.н. ), бяха проведени срещи, разговори, обсъждания на книги. Ще спомена някои от тях: Творческа среща с Анета Дилова и обсъждане на нейната книга „Лиричен листопад“, среща с Горица Маджарска и представяне на нейната книга „Дяволът си търсеше жена“, среща с младите писателки Зорница Димитрова, Глория Костадинова. Бе представена и книгата „Очила за реалност“ от Габриела Ценова, среща с Цветан Дочев и представяне на книгата му „Рецептите на Дедо Скръц“. Бяха подготвени и витрини за 172 год. от рождението на Хр.Ботев, 147 год. от рождението на В.Левск, 100 год. от рождението на Леда Милева.**

**Детския отдел на библиотеката проведе „Забавно лято в библиотеката„ с деца от врачанските училища, изработване на апликации, рисунки на тема „Моят любим приказен герой“, четене на гатанки, изработване на картички свързани с традиционни празници, детски игри, четения на любими детски книжки и др.т.**

**Включването на библиотеката в проекта „Глобални библиотеки” допринесе изключително много тя да се превърне в един богат информационен център. Нашите служители работят по редица обучителни програми и проекти. Това разнообрази дейността и като се започне с предлаганите нови услуги: електронен каталог на книгите, аналитични описания на статии, части от книги и решения, документация за движение и придобиване на библиотечния фонд и електронно обслужване на читателите.**

**През периода библиотеката работи и по различни проекти:**

**„Забавно лято в библиотеката”-през м. юли-август към общински фонд „Култура”, „Превенция на деца в риск и противообществени прояви”, „Добри европейски библиотечни практики” и „Глобални библиотеки - България”.**

**ДЕТСКА ШКОЛА ПО ИЗКУСТВАТА:**

**===============================**

**Въпреки пандемичната обстановка през изминалата 2020 година Детската школа по изкуствата продължи дългогодишната традиция за издирване, обучаване и развиване на млади таланти от нашия град. През годината в школата се обучаваха 168 деца, изучавайки пиано, акордеон, китара, цигулка, класически и модерен балет, английски език.**

**Много усилия костваха на преподавателите от музикалната, балетната иезикови школи да успеят да задържат децата след множеството локдауни и затваряния на училищата. Пандемичната**

**-3-**

**обстановка доведе до преминаване на онлайн обучение, като децата получаваха нужната информация и задачи визуално и така успяхме успешно да завършим учебната година. За съжаление не успяхме да проведем традиционните концертни изяви на школата като, пролетния концерт „Първи лястовички”, годишния концерт при завършване на учебната година през м. май, коледния концерт.**

**ДУХОВ ОРКЕСТЪР:**

**=================**

**През изминалата 2020 година оркестъра под ръководството на диригента Бойчо Димов израстна, както в изпълнителско отношение, така и в качественото си развитие.**

**В момента оркестъра наброява 22 музиканти заедно с диригента и е сравнително добре балансиран и окомплектован. Това дава възможност за включване на по широко обхватен репертоар, както на български хора и маршове , така също и класически произведения от нашата и световна музикална съкровищница.**

**Въпреки противоепидемиологичните мерки и забрани оркестъра води ползотворен репетиционен и концертен живот, като концертите бяха предимно на открито. Такива бяха изнесени по случай трети март,**

**празника на българската просвета и култура-24 май, 2-ри юни посветен на Христо Ботев и загиналите за свободата на България, Врачанския панаир, Деня на будителите-1 ноември, коледно-новогодишен концерт.**

**Със своето прекрасно музициране и добре подбиран репертоар от диригента, оркестъра доказва при всяко свое изпълнение своя професионализъм и висок творчески заряд, радва нашата публика.**

**Пред ръководството на читалището и на оркестъра стоят и някои въпроси които не успяхме да решим, като: Подмладяване на колектива ( тук е мястото да отбележим че с активното съдействие на г-н Николай Пеев през изминалата година 4-5 деца от СОУ „Отец Паисий“ където той е преподавател караха своята практика в оркестъра и нашата идея е и за в бъдеще да продължим това сътрудничество), подмяна на някои амортизирани стари инструменти, закупуване нови дрехи, осигуряване на помощни материали, намиране на самостоятелна зала за репетиции и т.**

**-4-**

**ХУДОЖЕСТВЕНА САМОДЕЙНОСТ:**

**===============================**

**1. ПРЕДСТАВИТЕЛЕН АНСАМБЪЛ ЗА**

**НАРОДНИ ПЕСНИ И ТАНЦИ „ВРАТИЦА”:**

**====================================**

**Както всички формации и звена на читалището така и Представителния фолклорен ансамбъл „Вратица“ бе трайно засегнат от противоепидемиологичните мерки, като многократно бяха спирани неговите репетиции. Направихме опит за онлайн работа но това не се получи поради заетоста на децата с образователния процес. Въпреки всичко с много усилия на художествения ръководител ансамбъла успя да се подготви и да участва във фестивал на „Златни пясъци“ през лятото.**

**Същото бе положението и в изградената детска танцова школа към ансамбъла. През годината целта бе да се запази ядрото на школата за да може тя да продължи да функционира нормално след отпадане на противоепидемичните мерки.**

**2. СМЕСЕН ХОР ОРФЕЙ”:**

**======================**

**През изминалата година хор „Орфей” провежда редовни репетиции до м. март, но след обявяване на пандемията от КОВИТ-19 неговата работа бе преустановена. Това попречи на по нататъшната работа на колектива и неговата концертна програма. Не успяхме да осъществим и заплануваното турне в чужбина. Надяваме се с прекратяване на противоепидимичните мерки работата на тази формация да тръгне и хора отново да достигне своето музикално-певческо ниво под диригентството на двамата мниого талантливи и ентусиазирани ръководители в лицето на маестро Бойчо Димов, младия диригент Момчил Томов и неуморната пианистка, корепетиторка и акомпаняторка г-жа Олга Младенова.**

**3. ОРГАНИЗАЦИОННА И СТОПАНСКА ДЕЙНОСТ:**

**===========================================**

**През изминалата 2020 година читалището води редовен организационен живот, предимно онлайн, като са проведени 11 заседания на Настоятелството на читалището на които са разгледани въпроси засягащи цялостната му дейност.**

**-5-**

**Годината бе изключително трудна, от една страна бяха противоепидимичните мерки и забрани, от друга приключването на транс-граничния проект България – Румъния „Култура в зелено „. Трябва да отбележим че не успяхме да направим оставащите една работилница и един фестивал, както и официалното откриване на обновения като основно внимание бе обърнато на творческите колективи и звена и на техните проблеми. Основна помощ и подкрепа ни бе оказана от Министерството на културата, Община Враца и спонсорите на читалището. Много наши съграждани дариха книги на читалищната библиотека.**

**Искам да се спра на въпросите които за съжаление не успяхме да решим и които се надяваме да бъдат решени, разбира се с активната помощ на Община Враца и Министерството на културата.**

**След като ръководството на читалището успя да осъществи една дългогодишна мечта на врачани, а именно ремонта и отоплението на салона, сега насочваме вниманието си основно върху ремонта и санирането на външните стени на читалищната сграда: източната на ул. „Кетхудова“ и югозападната и северната, назмиращи се в дворните части на читалището. Необходим е ремонт и на заемната за възрастни и прилежащите хранилища.**

**Проблемен е въпроса със сградата на Детската школа по изкуствата към читалището. Необходим е цялостен ремонт, като се почне от покрива и се ремонтират всички стаи, подмяна на прозорците с ПВЦ дограма и т.н. За решаването му получихме уверението на г-н Каменов – кмет на Община Враца за помощ и подкрепа при ремонтирането. Необходимо е да се търсят средства по проекти.**

**Пред колективите на читалището също стоят важни и неотложни задачи, които ръководството се опитва да реши със своя ограничен бюджет.**

**В Духовият оркестър е необходимо поетапно подмладяване на колектива, подмяна на някои амортизирани стари инструменти, закупуване нови дрехи, осигуряване на помощни материали, намиране на самостоятелна зала за репетиции и т.**

**Основни проблеми в ансамбъла се явяват въпроса с липсата на щатни музиканти, имаме само двама щатни музиканти, акордеонист и кавалджия, не е направен запис на музиката на всичките танци които се играят от колектива. Необходимо е закупуването на репетиционно облекло и нови костюми.**

**Основен проблем в хора си остава подмладяването на колектива, трудното съжителство в залата с балета и духовия оркестър, редовното посещение на репетициите. Необходимо е и обновяване на рвепертоара.**

**-6-**

**Финансовото обезпечаване на читалището също е важен проблем пред читалищното ръководство, като издръжката и заплатите ни си оставят най-ниските в цялостната сфера на културата. На основание Чл.26 от ЗНЧ през миналата година на базата на подписания договор за дейност, читалището получи от Община Враца 20 хил. лв. за което искам да изкажа нашата благодарност.**

**Уважаеми г-н Кмете,**

**Уважаеми гости,**

**Уважаеми читалищни дейци,**

**Всички ние, свързани с дейността на читалището сме отговорни за неговите успехи, достижения и проблеми. Именно за това отговорността за добруването на този храм на културата на всеки един от нас трябва да бъде по-голяма. Основната ни цел трябва да бъде превръщането на родното читалище в съвременно средище на всички поколения българи и преди всичко на младото поколение, средище на художествено и научно творчество и самодейност, за развитие на любителското изкуство, краеведческа дейност, фактор за патриотичното възпитание на младите хора, за пълноценното оползотворяване на свободното време, за развитие на тяхната предприемчивост и инициативност.**

**Така читалище „Развитие”-Враца ще може да изпълнява своите по-широки и отговорни функции и ще стане онзи интелектуален посредник между населението и държавата в съвременните условия.**

**Благодаря за вниманието.**

**…......2021 год. НАРОДНО ЧИТАЛИЩЕ**

**гр. Враца „РАЗВИТИЕ-1869”-ВРАЦА**